
E 
n realidad RMR diabierna ultimo, no a trata e sugerencia 
di CAft na e Conseho di Minister di Reino, pa duna gabi- 
nete Wever Croes II completo, un “aanwijzing” pa motibo 
cu gobierno di Aruba no ta respeta acuerdonan cu tin riba 
henter e proceso pa drecha e situacion financiero di e pais. 


Den un carta fecha 19 di October 2022 cu ta diaranson 
siman pasa, ‘Ministerie van Binnenlandse Zaken en 
Koningkrijkrelaties,’ a dirigi un carta na Secretaria di Estado 
di Asuntonan Interior y Asuntonan di Relacion di Reino 
Hulandes, kende ta Alexandra van Huffelen, den cual ya 
caba tin e concepto di e carta cu tin cu wordo manda diabi- 
erna mainta 21 di October, despues di e reunion di RMR, na 
tanto gobierno di Aruba, Tweede IKamer y CAft, riba e deci- 
sion cu a wordo tuma. 


Pues for di diaranson gobierno Hulandes ya caba a tuma 
e decision cu gabinete Wever Croes lo no haya un “aanwi- 
jzing” y esaki for di loke e “nota” a presenta y cu ta bisa: 
“Geadviseerd besluit: U wordt geadviseerd bijgevoegde 
brieven vooruitlopend op de RMR-bespreking alvast te 
tekenen, maar verzending aan te houden tot na de 
RMR-besluitvorming en persconferentie daarna. 
Indien de RMR conform het voorgestelde besluit, 
kunnen Aruba, de Tweede Kamer en het CAft 
meteen geïnformeerd worden.” 


Pues en realidad Secretario di Estado a carga 
su responsabilidad y a determina cu gabi- 
nete Wever Croes II, a cumpli grandemente 
cu e normanan cu a wordo estableci pa loke ta 
normanan di presupuesto cual tambe a wordo 
publica den e carta di diaranson siman pasa. 


“Hoewel het CAft terecht heeft geadviseerd om 
Aruba een aanwijzing te geven, is de situatie 
daarna zo veranderd dat Aruba aan de afgesproken 
begrotingsnorm voldoet. 
Daarmee is er geen basis meer voor een aanwijzing.” 


Pues no ta conseho di CAft pero van Huffelen 
mes a determina cu gabinete Wever Croes 
II a introduci varios cambio cu ta husti- 
fica e decision pa no duna un “aanwi- 
jzing” manera CAft a sugeri algun 
luna atras y RMR a acepta y bay di 
acuerdo cu esaki. 


Sinembargo e situacion no a claria pa gobierno di Aruba, e 
decision di RMR ningun momento ta determina cu gabinete 
Wever Croes II ta liber di tur presion, al contrario loke ta 
resta di e ultimo dos lunanan di 2022, lo ta colma cu ainda 
mas presion cu prome cu tratamento di e peticion pa un 
aanwijzing. 


“Conform de besluiten in de RMR vraagt u in bijgevoegde 
brief aan mevrouw Wever-Croes de begrotingswijzigingen 
ook te verwerken in de begroting 2022 en de RMR hierover 
te informeren. 


Daarnaast geeft u namens de RMR aan grote zorgen te 
hebben over de overheidsfinanciën van Aruba, gelet op de 
wijze waarop de norm in 2022 wordt bereikt benadrukt u het 
belang van structurele maatregelen richting de begroting 
2023 en prioriteit aan de discussie over de Rijkswet Aruba 
financieel toezicht.” 


Esaki ta “duidelijketaal” di Secretario di 
Estado y di RMR pa cu gobierno di 
Aruba, gobierno di Prome Minister 
Evelyn Wever Croes, esta cu e 
logro cu a ser celebra diabi- 
erna ultimo, no ta un logro 
ya cu ta cuestiona e forma 
cu a ser uza pa yega na e 
cumpli cu e normanan pa 
presupuesto 2022, cu no 
ta un norma structura y cu 
lo tin su efecto pa loke ta 
presupuesto 2023. 


For di diaranson Secretario di Estado a determina decision di RMR 


A pone decision di CAft un banda 


Foto: Hans Kouwenhoven 

E 
decision pa duna gabinete Wever Croes II un “aanwi- 
jzing” nunca a wordo discuti durante di e reunion di 
RMR diabierna ultimo na Den Haag, ya cu ta for di diaranson 
tin un decision tuma pa Secretario di Estado Alexandra van 
Huffelen, caminda hasta den su carta na RMR, ta pidi pa fir- 
ma e carta cu anticipacion pa esaki wordo manda pa gobi- 
erno di Aruba, pa Tweede Kamer y CAft asina cu e decision 
wordo anuncia. 


Cu otro palabra van Huffelen no tabatin 
tempo pa perde kisas realisando cu gobierno 
di Aruba tampoco tin mucho tempo pa pone 
cosnan na ordo manera mester ta, 
pa evita un decision ainda pio. 


Ora cu analisa e contenido di e documento cu DGKR a dirigi 
na van Huffelen cu e contenido informativo cu mester a 
manda pa RMR, tin cu conclui cu e concepto di presupuesto 
2023 cu na e momentonan aki ta na Parlamento ainda, no 
tin ningun tipo di validez ya cu RMR ta exigi pa mira cambi- 
onan den presupuesto 2022, caminda por tuma nota di e 
importancia di medidanan structural den direccion di presu- 
puesto 2023. 


“Conform de besluiten in de RMR vraagt u in bijgevoegde 
brief aan mevrouw Wever-Croes de begrotingswijzigingen 
ook te verwerken in de begroting 2022 en de RMR hierover 
te informeren. Daarnaast geeft u namens de RMR aan grote 
zorgen te hebben over de overheidsfinanciën van Aruba, 
gelet op de wijze waarop de norm in 2022 wordt bereikt 
benadrukt u het belang van structurele maatregelen rich- 
ting de begroting 2023 en prioriteit aan de discussie over de 
Rijkswet Aruba financieel toezicht.” 


Pues e nota ta mustra claramente cu RMR tin 
preocupacion grandi pa e forma of sistema 
cu Aruba a logra di alcansa e norm stipula 
pa presupuesto 2022 y pa tal motibo ta pone 
enfasis riba e importancia con presupuesto 
2023 tin cu wordo hinca den otro. 


Ya caba ta conoci cu presupuesto 2023 no ta completo, cu e 
no ta cumpli cu palabracionnan cu tin pa cu esaki y ya caba 


dos siman pasa, van Huffelen a mustra cu tanto pa Aruba, 
Corsou y Sint Maarten, gobierno di e islanan aki ta obliga pa 
cumpli cu normanan stipula pa presupuestonan. 


E carta di van Huffelen tambe a pone den “dikke letters” 
e prioridad pa inicia discusion riba e RAFT, eta di Rijkswet 
Aruba Financieel Toezicht,” riba cual ta ser hopi insisti pa 
esaki drenta na vigor pa 2023 tambe pero riba cual ainda no 
tin mucho claridad. 


WAARSCHUWING 
“Omdat Aruba het afgesproken maximaal toegestane tekort 
haalt, wordt in de brief niet nader ingegaan op de zienswijze 
van Aruba op het CAft-advies. 
Wel is in de brief opgenomen dat u de overwegingen van 
Aruba in hun zienswijze niet overneemt. Tenzij Aruba in 
2023 weer een beroep doet op artikel 23 LAft (en de RMR 
dit steunt), geldt in principe het systeem van het tweede 
Protocol weer in 2023. 
Zoals het zich nu laat aanzien is er dan GEEN sprake meer 
van een systeem met een dynamische norm voor het toeges- 
tane financieringstekort en moet Aruba een overschot van 
1% realiseren.” 


Scuchando e interpretacion di gobierno di Aruba pa cu e 
decision di RMR, awor tin cu señala cu e ‘waarschuwing’ ta 
hopi ‘duidelijk,’ ta hopi cla kico Gabinete Wever Croes II tin 
cu haci den un plaso di algun siman solamente y eynan e 
problema grandi y serio ta sinta. 


Decision di Secretario di Estado ta 
“anula” concepto presupuesto 2023 


Confirma pa RMR 

D 
iahuebs Awor, 27 di October 2022 Partido AVP lo brin- 
da asistencia pa cu yenamento di formulario di Impues- 
to na e comunidad di San Nicolas. 


Desde e luna di September Partido AVP a inicia cu anochinan 
di asistencia pa cu yenamento di e formulario di Impuesto 
na Cas di Partido Playa. For di tur skina di Aruba ciudada- 
nonan a asisti na Cas di Partido pa asina ricibi ayudo cu nan 
formulario di e ekipo di expertonan boluntario. Centenares 
di ciudadano a bini Cas di Partido playa pa ricibi asistencia e 
ultimo siman nan tras di lomba y centenares di formulario di 
impuesto a wordo yena. Partido AVP ta contento cu e reac- 
cion di nos comunidad y ta intenta pa mehora e servicio 
cada aña pa asina por sigui asisti nos ciudadanonan. 


Diahuebs awor, 27 di October 2022 Partido AVP lo brinda 
asistencia pa cu yenamento di formulario di Impuesto na 
e comunidad di San Nicolas. Pa 7or te cu 9or di anochi e 
team di boluntario lo ta presente na YMCA SAN NICOLAAS 
pa asina asisti e comunidad di San Nicolas cu yenamento di 
e formulario di impuesto 2021(Inkomestenbelasting). 


E documento nan necesario cu lo mester trece ta resumen di 


entradanan pa aña 2021 (Loonopgaaf), Carta nan di interes 
di hypotheek (APFA,FCCA OF BANCO), carta di interes di 
prestamo personal (BANCO, ISLAND FINANCE OF TOTAAL 
FINANCE),recibo of comprobante di gastonan extraordi- 
nario y adicional (CUIDO MEDICO,ESTUDIO y GASTONAN 
IRREGULAR) efectua den e aña 2021. 


E ultimo fecha pa entrega e formulario na departamento di 
impuesto ta 3 di december. Partido AVP ta haci un invitacion 
cordial na tur nos ciudadano nan pariba di brug cu tin nece- 
sidad di ayudo, pa asisti Diahuebs 27 di October pa 7or di 
anochi na YMCA SAN NICOLAS. 


Partido AVP ta anuncia: 


Asistencia cu yenamento di belasting na YMCA San Nicolas 


F 
or di ayera a cuminsa circula un informacion riba nomber 
Comision Proteccion Consumidor 2022, cu ta anuncia 
cu abogado Richie Kock, ta preparando un caso den Corte, 
contra e companianan di utilidad, esta WEB Aruba NV, NV 
Elmar y Utilities NV. 
Esaki a base di e forma con casnan di famia a bin haya nan 
mes den un situacion sumamente delicado, ora cu nan a mira 
aumento di tarifa den un forma descomunal y cu a hinca 
hopi hende den problema financiero inespera. 


E comision cu cooperacion di abogado Kock ta preparando 
un caso pa hiba e tres companianan aki y Gobierno Corte 
pa para cobransa exorbitante di awa y coriente cu practica- 
mente tur cas di famia a conoce e luna aki. 
Gobierno hunto cu companianan menciona a, a anuncia 
oficialmente un aumento di 26% pero awor ta bin resulta 
den cantidad di caso, cu esaki no ta e caso y cu e aumento 
a surpasa 50% y den varios caso hasta 100% compara cu 
recibo di e luna anterior. 
E comision ta mustra riba rednan social cu pa hinca un caso 


stabiel den otro, tin mester di ehempel nan concreto di e 
aumento dramatico aki mustrando cu tin cu manda e recibo 
di luna pasa y e recibo nobo cu e aumento di e luna aki di 
awa y coriente, si den caso esaki nan ta mustra un aumento 
cu a supera26%. 


Ciudadanonan por manda un E-mail na proteccionconsum- 
idor2022@gmail.com y haci esaki mas pronto posibel pa 
asina consumidonan tin un sistema legal na cual nan por 
acudi pa busca nan derecho y para e abuso aki. 


Comision y abogado Richie Kock 


Cu iniciativa contra abuso di recibo awa y coriente 

M 
anera tabata di spera den e caso di Avestruz, lo surgi 
discusionnan cu pa gran parti ta mustra riba un tipo di 
“programa vulling” ya cu ta imposibel cu a haci asina hopi 
fanfaria, pa despues pidi un Hues pa determina nificacion di 
un forma di procede di un mandatario. 
Mesun Hues cu biaha pasa a bisa ex Minister Benny Sevinger 
cu e tabata un tipo di ‘stempelmachine’ ayera durante trata- 
mento di e caso avestruz, a duna e impresion cu e kier duna 
su propio interpretacion na loke Sevinger a uza como parti 
di su maneho como Minister encarga cu infrastructura. 


E ex mandatario y Parlamentario Sevinger a insisti semper 
cu riba tur peticion di tereno, sea cu nan ta peticion pa 
tereno comercial of pa cas, e ta pone “dezerzijds akkoord, 
gaarn Uw medewerking,” ya cu el a Sali for di e punto di 
bista cu tur hende merece mesun oportunidad. 


Sinembargo e palabranan aki no ta duna siguransa cu e 
persona su peticion ta un aprobacion automatico ya cu e 
proceso tin cu pasa na DIP cu ta bay busca informacion riba 
e tereno, procesa esaki pa despues mira su e peticion aki lo 
prospera of no. 


Den ultimo aña na 2017, Sevinger a firma mas cu 6 mil carta 
cu mesun “dezerzijds akkoord, gaarne Uw medewerking” 
pero e tempo ey tabatin solamente mil tereno midi cu por 
a wordo entrega dor di DIP, cual terenonan despues ex 
Minister Otmar Oduber a organisa su show den Convention 
Center pa ciudadanonan bin firma pa haya un 
tereno, 
loke pa gran parti tampoco a ser logra. 


A pone condicionnan cu mayoria di ciudadano simplemente 
no por a cumpli cu esakinan y te ainda e situacion ta mesun 
cos. 


Pa loke ta tereno pa fin comercial, e tempo ey tabatin 400 
peticion cu a drenta cerca e ex Minister aki, di cual ora cu el 
a bandona gobierno, 100 peticion a wordo aproba y otorga 
pero no tin indicacion kico a pasa cu e otro 300 personanan 
cu a haci un peticion pa un tereno comercial. 
E grupo aki tambe tin firma di e ex Minister, cu “dezerzijds 
akkoord, gaarne Uw medewerking” loke ta un indicacion cu 
semper lo tin un grupo grandi di hende cu ta haci peticion, 
cu lo no ricibi un pida tereno cu tanto nan a anhela pa haya 
den erfpacht. 


Ayera a surgi un discusion riba e nificacion di e expresion di 
ex Minister Sevinger, ya cu segun su interpretacion, ora cu 
e pone “dezerzijds akkoord, gaarne Uw medewerking” esaki 
no ta nifica cu el a aproba e tereno pa e persona cu a haci 
e peticion pero cu ta un forma di duna tur hende cu haci un 
peticion, e posibilidad pa e por cana den e proceso na DIP y 
mira si e lo yega na remarca pa haya un pida tereno. 


Tin miles di documento asina firma y gestempel pa ex 
Minister Sevinger pero tur cos ta indica cu tanto Ministerio 
Publico como Landsrecherche a bay atende tras di algun di 
e peticionnan cua haya un tereno pero no a concentra riba 
e cantidad di peticionnan forma igual, cu no a ricibi tereno 
nunca. 
Den politiconan di oposicion cu tambe a mira nan peti- 
cion pa un pida tereno firma di mesun forma aki. Awe 
mainta e caso Avestruz lo continua pa 8.30. 


‘Dezerzijds akkoord, gaarne uw medewerking’ 
a duna tur hende posibilidad 

D 
en e prome siman di november e 
mucha homber Eugene di 22 aña 
lo haya sa kico ta bay pasa cu ne pa e 
acusacionnan cu Ministerio Publico a 
trece contra dje. Ta trata di posesión di 
marihuana y dos biaha relacion cu un 
mucha muhe menor di edad. E prome 
tabata ora cu e tabata pareha di e mu- 
cha muhe tempo e tabatin 17 aña y e 
menor 15 aña. Y ora cu aparentemente 
e mama tabata consciente tambe di esa- 
ki y cu nan tabatin relacion cu otro. E di 
dos caso no tabata di un relacion afecti- 
vo, pasobra ta un biaha pa luna e tabata 
mira e mucha muhe y e tabatin 20 aña e 
momento ey y e menor 14 aña. 
E prome mucha muhe el a conoce ora cu 
e tabatin 17 aña y e mucha muhe 14. Nan 
tabata bay e mesun scol y despues di a 
combersa pa tres siman largo cu otro, 
el a dicidi di pidi e mucha muhe pa bira 
su chick. Sinembargo, no a tene relacion 
sexual te e siguiente aña. E momento ey 
e mucha muhe tabatin 15 aña y e mes a 
cumpli 18. 
Despues cu nan a bira pareha, el a 
cuminsa bishita e chick na su cas tambe, 
unda e menor tabata biba cu su mama. 


Den e periodo aki, nan tabata Sali den 
pareha, esta e acusado cu su chick 
menor di edad cu e mama y su pareha. 
“E mama tabata sa con nos tabata cu 
otro,” e acusado a duna di conoce. 
Inclusive, segun declaracion di e menor, 
e mama a yega di puntr’e si nan tin rela- 
cion sexual cu otro. Pero cos a cambia 
ora cu e menor a cuminsa keda sin haci 
trabou na cas y e mama a bis’e cu e no 
ta di acuerdo mas cu e relacion. “Nos a 
keda topa otro scondi,” e hoben menor a 
bisa den un di su declaracionnan. 
E mucha muhe ta corda ainda cu na juli, 
2019, el a pidi su mama si e por bay 
e ceremonia di entrega di diploma di 
Eugene na Marinierskazerne y e mama 
a duna su aprobacion. “Wak bo no sali 
na estado,” e mama a bis’e pa despues 
cana bay. Despues di esey, Eugene a 
pidi’e pa sali, pero ora cu el a pidi su 
mama permiso, esaki a nenga. 
Segun declaracion di e mucha muhe, ta 
4 biaha so nan a tene relacion sexual y 
na lama. Pero e ta kere cu e mama a rabia 
despues di lesa su mensahenan riba 
celular. Parce cu el a bay cine y a laga su 
celular na cas ta charge. Na momento cu 
el a bolbe cas, cos a sali for di 
man. E mama a bis’e cu e no ta 
di acuerdo pasobra Eugene no 
ta bay scol y no ta traha. Pero 
den e mensahe tambe el a lesa 
cosnan di chin.... y uzo di mari- 
huana. E momento ey su mama 
a bis’e cu e ta bay Polis pa haci 
denuncia. 
E di dos caso a sosode na 2021. 
El a topa un mucha muhe ora 
cu e mes tabatin 20 aña caba. 
E ta admiti cu e mucha muhe 
a bis’e tambe cu e tin 14 aña. 
Nan tabata combersa hopi y e 
mucha muhe tabata bis’e cu su 


mayornan “no kier pa mi ta feliz”. Pero 
nan tabata topa un biaha pa luna so. 
Un di e biahanan cu e mucha muhe 
tabata cerca dje e mama a yama y nan 
tabatin un discusion. Na final e hoben- 
cita a tira su celular na vloer y destrui e 
sim. Ora cu su mayornan a bini na Pos 
Chikito unda cu e tabata, e menor no 
kier a tene y a sconde. “Mi a bay papia 
cu e tata y a puntr’e kico ta e problema.” 
Despues e mayornan a bay y a mama a 
bisa cu “mi no kier mir’e na cas mas”. 
E acusado a conta Hues cu e mucha 
muhe tin hopi problema cu su mayornan. 
El a conta nan hopi cos cu e tabata pasa 
aden, nan tabata mar’e y su tata tabata 
abusa di dje. Y cu no ta prome biaha cu 
el a bay for di cas. Un biaha el a keda 
casi 2 luna for di cas. Tur esaki e hoben 
a conta nan. 


Den Corte mama di e menor a presenta 
cu un demanda pa gastonan haci pa 
drecha e celular y mas cu 4 mil florin 
paga pa e Psycholoog cu ta atende cu 
e yiu. Pero Hues a bisa cu den e rapport 
entrega no ta splica a causa di kico e 
menor ta sufri di entre otro post trauma 
stress y otro problemanan di salud. 
Fiscal a bisa cu e ta haya tur tres 
acusacion, ta proba. A mustra e acusado 
cu e tabata sa relacion cu menor ta 
prohibi. Den e di dos caso tin 6 aña di 
diferente y legisladornan a bini cu e tipo 
di delitonan aki pa protege e menornan. 
“Aunke cu un menor kier of ta di acuerdo, 
e adulto mester respeta ley cu ta bisa 
cu esaki ta prohibi.” El a pidi un castigo 
di 360 dia di cual 350 ta condicional 
y 2 aña di prueba. Tambe cu e mester 
bay bou guia di Reclassering; 80 ora di 
trabou pa comunidad of 40 dia cera. 
Hues ta bay pensa riba e caso y lo dicta 
sentencia aki tres siman. 


Dos biaha relacion cu menor di edad a hiba hoben dilanti mesa berde 

T H U R S D A Y 
3 N O V E M B E R , 2 0 2 2 


PUBLIC AUCTION 


For more information visit: 


WWW.JOHNSONNOTARY.COM 



a parcel of land, in total 96 m2 in size, situated at Pastoor Hendrikstraat in Aruba, recorded in the in the Title 
Registry of Aruba as measurement letter number 81 of 1980, and 
a parcel of land, in total 172 m2 in size, situated at Pastoor Hendrikstraat in Aruba, recorded in the in the Title 
Registry of Aruba as measurement letter number 26 of 1972, 


On Thursday, 3 November, 2022 at 11am, at the Chamber of Commerce, Aruba, will be auctioned in public 


(executoriale verkoop) pursuant to art. 3:268 and 3:254 Civil Code of Aruba: 


Rooi Koochi 27-M 
A residential house situated on three parcels of property land situated at Rooi Koochi in Aruba with a total 
aprox. 758 m2 in size, which all three parcels derive from a property recorded in the Title Registry of Aruba as 
Third Division Section H number 282, with index numbers D7050, D7048 and D7049. 


Starting bid: Afl. 465.000,00 


Safir 6 
A residential house on a right of long lease until 04 April 2060, on a parcel domein land with a measurement of 
715 m2, situated at Westpunt in Aruba, recorded in the Title Registry of Aruba as Second Division Section A 
number 865; 


Starting bid: Afl. 818.500,00 


Pastoor Hendrikstraat 84 
A residential house situated on two parcels of property consisting of: 
1. 


2. 


Starting bid: Afl. 264.000,00 


Boegoeroei 11-Z 
An apartment complex, situated on a full ownership property of 5.830 m2 , situated at Tanki Flip in Aruba, 
recorded in the Title Registry of Aruba as First Division Section K number 151. 


Starting bid: Afl. 6.900.000,00 


De La Sallestraat 13 
An apartment complex, situated on a full ownership property of 1.140 m2 , situated at De La Sallestraat in Aruba, 
recorded in the Title Registry of Aruba as First Division Section E number 336. 


Starting bid: Afl. 2.300.000,00 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction conditions which will be 
determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to the amount of the highest bid 
increased with an amount equal to the auction costs. 
·A signed and dated private bid can be submitted until 19 October , 2022, 5 PM. A bidding form can be downloaded on our 
website. 


B 
ureau City Inspector ta sumamente 
contento cu minister Ursell Arends 
a dicidi p’e departamento maneha e par- 
ti di e aplicacion Fixi, cual ta un trabao 
sumamente importante pa e mantencion 
di limpiesa di Aruba. 
Segun vocero di BCI, Robby Rosel, e rol 
di BCI ta pa mantene Aruba limpi, e parti 
di salubridad tambe, como tambe limp- 
iesa en general di Aruba. 
Tambe nan ta percura 
p’e autonan bieu riba 
caminda publico. 
Rosel a menciona cu e 
mehoracion di servicio 
cu BCI lo duna, hunto 
cu Fixi, lo bay ta encera 
caminda cu lo haci e 
control completo. “Ora 
bo ta riba caya, bo ta 
saca e potret y via bo 
telefon bo ta manda 
esaki pa BCI. Di nan 
turno BCI lo bay haci 
control di esaki.” 
BCI ta trahando cu dife- 
rente 
departamento, 
entre otro Dienst Natuur 
en Milieu, Serlimar, Santa 
Rosa y tambe Fundacion 
Parke Nacional Aruba. 
Esaki lo bay ta conhunt- 
amente cu Bureau City 
Inspector. 
  
Con lo haci esaki? 
Lo ricibi e melding. E 
inspectornan 
lo 
bay 
controla e echo aki y di 
biaha lo pasa e trabao 
na cada departamento 
concerni cu lo mester 
haci e trabao aki. 
Fixi ta hopi facil pa traha 
cu ne y BCI ta kere cu 
ora cu subi riba telefon 
pa manda un Whatsapp, 
ya sa caba cu Fixi ta 
funciona mesun cos. 
Rosel 
a 
agrega 
cu 
mirando cu e temporada 


di fin di aña ta cerca, ta observando den e 
dianan aki hopi sushedad cu ta laga atras 
di e trucknan y pickupnan cu ta transporta 
esaki. 
Aworaki tin Fixi app caminda cu abo, como 
ciudadano por manda e potret y sigur pa 
por haci e control. Esaki tambe BCI lo 
traha riba dje. 
Robby Rosel a probecha di e oportunidad 


pa manda un mensahe pa comunidad. 
“Nos kier sigui conscientisa boso nan. Ban 
purba mantene Aruba limpi.  Nos ta den 
un temporada di fin di aña caminda hopi 
sushedad ta wordo tira aki aya den mondi. 
No haci esaki. Laga nos biba cu un Aruba 
limpi, bunita y dushi, p’asina nos cada 
un como conciudadano por biba den un 
Aruba saludabel.” 


Bureau City Inspector contento cu introduccion di aplicacion Fixi 

U 
ltimamente ta den noticia e asunto di cambio di azeta crudo 
diki (heavy fuel oil) pa gas likido (LNG) pa WEB Aruba N.V. 
por uza pa crea energia y produci coriente pa N.V. ELMAR Aruba. 
LNG lo ta miho pa salud di hende, medio ambiente y lo por redu- 
ci e prijs di awa y coriente. Utilities Aruba N.V., cu ta representa 
gobierno di Aruba, a duna e compania Eagle LNG (Texas, USA) e 
contract pa ehecuta e plan aki. 


Ta trata aki di un contract secreto, un asina yama “non-disclo- 
sure agreement” cu Eagle LNG a negocia, pues tur informacion 
cu tin den e contract aki referente con, ken, kico, ki tempo y ries- 
gonan, etc. no ta disponibel pa niun hende. 
Eagle LNG a cuminsa cu sesionnan di informacion pa habitan- 
tenan interesa y tambe a cuminsa bishita cas den e barionan 
concerni. Si ta bon bo persona recientemente por a haya bishita 
di representantenan di Eagle LNG pa papia riba ponemento di 
tubo di gas den bo caya of area. Anteriormente Eagle LNG a papia 
di core un tubo di gas riba tera for di refineria RDA pa WEB Aruba 
N.V. riba e mesun ruta cu e 3 tubonan actual ta core. 


E plan aki a cambia y awo Eagle LNG kier coba un tunnel pa pasa 
e tubo di gas bou tera. Den algun luga e intencion ta pa coba e 
caminda dilanti bo cas pa pasa e tubo. Eagle LNG ta bisa cu e 
proceso aki ta hopi sigur, cu e no lo trece riesgo pa habitantenan 
y nan cas pero for di informacionnan ricibi y cu nos a busca riba 
internet ta sali afo cu e coremento di tubo di gas bou tera tin 
bastante riesgo envolvi. E tubo cu lo core for di refineria pa WEB 
Aruba N.V. lo ta un tubo di transmision di gas cu ta bou di hopi 
presion. 


E presion ta necesario pa WEB por mantene su ekiponan den 
funcion continuo y segun norma Mericano y Hulandes, un tubo 
di transmision di gas no ta permiti pa pasa den areanan habita. 
Representantenan di Eagle LNG a bisa esunnan cu nan a bishita cu 
e tubonan ta similar cu e liñanan di gas cu ta pasa den ciudadnan 
Hulandes y Mericano. 


Sinembargo, esaki no ta corecto ya cu aki ta papia di tubo di 
distribucion. Na Aruba, e unico caminda unda lo tin tubo di distri- 
bucion di gas ta den WEB Aruba N.V. mes, pa bay pa e mashinnan. 
Esey ta e sistema comparabel cu e liña di gas pa cushina (LPG). 
Pero pa WEB Aruba N.V. haya e gas aki (cu despues mester pasa 
den e liñanan di distribucion) mester di tubo mas grandi, cu e ora 
ta bin cu presion mas halto y cu mucho mas gas (mas masa) for 
di RDA. 
Ta e tubonan aki cu masa halto di gas lo pasa banda, abou y sigur 


cerca di nos casnan, cas di anciano Huize Maristella, scolnan y 
luganan unda hopi turista ta frecuenta. No tin mucho mas detaye 
conoci. Esey ta motibo tambe pakico Marinierskazerne no por 
duna aprobacion pa e tubonan pasa riba su tereno, tanten cu 
no haya specificacion di Eagle LNG, algo cu no a sosode ainda y 
awo nos a bin haya sa cu WEB Aruba N.V. mes tabata trahando 
riba un plan pa uzo di LNG. Ya expertonan di WEB Aruba N.V. a 
tene cuenta pa minimalisa tur e risiconan pa barionan residen- 
cial door di pone e tanki pa e gas banda di WEB Aruba N.V. mes 
na Barcadera. 


Lo a amplia waf di Barcadera pa e barconan di LNG por mara 
eynan y transporta e gas via tubo pa e tanki. WEB Aruba N.V. hasta 
a duna sesionnan di informacion (roadshows) den 2018 y 2019, 
pero lamentablemente e plan aki a keda cancela den februari 
2021. Nos no ta contra LNG!! Nos tambe ta mira e bentaha di LNG 
pero nos ta sumamente preocupa pa nos hendenan, nos casnan 
y nos barionan den caso cu e proyecto di e tubo di gas sigui den 
e forma cu Eagle LNG kier haci’e. Nos lo haci tur cos cu ta na nos 
alcance pa evita e tubo di gas pasa den zona residencial. 
Un escape, un chispa y por surgi un explosion di 33 meter rond di 
e punto di explosion of riba un largura di 66 meter. Esey kiermen 
cu henter un bario por disparce for di mapa cu consecuencianan 
enorme pa bida humano y propiedad. Es mas, Eagle LNG, riba 
su website, mes ta bisa cu na momento cu tin un escape di gas 
mester evacua un area di 100 meter. Con por haci esaki efectiva- 
mente si tin asina hopi cas rond di e tubo? 
Nos ta un grupo di habitante preocupa di Balashi, Pos Chikito, 
Savaneta y Cura Cabay cu kier pa Eagle LNG / Gobierno reconoce 
y garantisa nos derecho di por biba trankilo, sin miedo pa nos 
siguridad y sin cu ta perde balor di nos propiedad. P’esey ta urgi 
Eagle LNG / Gobierno pa instala e tanki di LNG na Barcadera, pa 
limita risico pa nos barionan. Esaki basa riba investigacion di nos 
mesun expertonan. 


Grupo Contra Tubo di Gas 


Lo haci tur cos na nos alcance pa evita 
tubo di gas pasa den zona residencial 

G 
obierno a señala cu Aruba no por warda mas pa loke ta tra- 
ta introduccion di un maneho di desperdicio responsabel y 
alabes no por warda mas p’e ceramento dje dump di Parkieten- 
bos. Aunke e situacion financiero dje isla ta mehorando, toch tin 
un necesidad sigur pa jumpstart diferente solucion, mientrastan- 
to ta buscando tur proceso di desperdicio y algun proceso nobo 
na caminda, segun Ursell Arends, Minister di Transporte, Integri- 
dad, Naturalesa y Asunto di Adulto Mayor. 
E ta agrega cu mester traha pa evita daño na salud di nos 
hendenan y tambe na naturalesa y medio ambiente. Mas cu tur 
cos preveni cualkier daño permanente na nos producto turis- 
tico. Lo tin espacio pa mehoracion den e periodo nos dilanti, pero 
no tin espacio pa warda mas. Durante e proceso di redireccion 
di taira, a tuma nota cu lo tin resistencia y sigur resistencia p’e 
cambionan positivo cu ta introduciendo. A premira cu lo bin dump 
ilegal y cu lo benta taira den naturalesa. Ta premira cu lo tin acto 
di protesta caminda cu lo bay asina leu, envolviendo material of 
daño na nos naturalesa. 


Pero loke si sa cu tin un grupo den nos comunidad cu kier 
contribui cu e cambionan y ta dispuesto pa yuda cu control y 
stimula comportacion responsabel. P’e grupo aki ‘Fixi’ ta pa nan. 
Lo sigui educa pueblo y stimula educacion via scol p’asina nos 
futuro generacion ta prepara pa mehora esfuerso pa draai un isla 
sostenibel y limpi. Pero tambe mester acapara e organisacionnan 
gubernamental y combina esaki cu empodera e ciudadano p’e 
tambe por contribui na haci un diferencia. 
Esaki ta nifica eherce control social. E preocupacion principal den 
e proceso di introduccion di un maneho di desperdicio respon- 
sabel pa minister Arends ta un forma di resistencia di algun 
den nos comunidad cu porta ta bay asina leu di tira desperdicio 
unda cu ta. Gobierno ta prepara pa atende cu esaki. Pero loke 
e minister a laga bon cla pa comunidad, cu e lucha aki no ta di 
gobierno solamente. 


Den e simannan tra’i lomba Bureau City Inspector tabata activo 
p’asina haci test di un aplicacion cu yama Fixi, introduci oficial- 
mente durante un rueda di prensa di gobierno dialuna. 
Den colaboracion cu e desaroyado ITP Caribbean, agente di Decos, 
a modifica un aplicacion cu ya pa hopi aña ta uza na Hulanda y e 
aplicacion desde dialuna ta bira disponibel p’e pueblo di Aruba. 
Gobierno ta contento cu e colaboracion cu ITP Caribbean y 
Decos, mirando cu ambos tin un trayectorio ya caba cu gobierno 
di Aruba pa cual ta duna e siguransa di e calidad di e aplica- 
cion aki, pero tambe e ta duna e siguransa di e continuidad di e 
aplicacion aki. Fixi ta un aplicacion hopi facil pa uza. E ta ‘user- 


friendly’ y ta empodera e ciudadano cu si e mira algo cu ta robes, 
por raporta esaki y cu tin e confiansa tambe cu e reportahe 
aki lo yega n’e instancia gubernamental necesario of instancia 
concerni. E proceso ta masha facil, segun e minister. Sea ta subi 
e website fixi.aw of cualkier di e appstore nan y ta download e 
aplicacion Fixi. E prome paso ta cu ta observa un situacion, e di 
dos paso ta saca un potret, tag e luga y raporta e situacion. E di 
tres paso ta cu e reportahe aki ta ricibi p’e instancia Bureau City 
Inspector y na su turno lo reparti esaki n’e otro instancianan di 
naturalesa concerni. 
Di cuater paso ta, unabes cu reportahe ta atendi y completa, 
lo ricibi un notificacion, cu ta garantisa e ciudadano cu loke el 
a raporta, a atende cu ne y cumpli. Asina ta mantene tambe e 
instancianan aki ‘accountable’ pa nan accionnan, mirando cu 
unabes raporta por mantene e control tambe di percura constan- 
temente mira si loke a reporta a atende cu ne. 


Cualkier observacion cu por raporta, a traha un lista di algun di 
nan p’asina comunidad ta consciente kico ta loke e ciudadano 
por raporta. 
* Dump ilegal of cantidad di sushi benta riba tereno publico. 
* Hende cu ta deshaci di sushi na un forma ilegal. 
* Ta deshaci di awa preto riba tereno publico of den dam. E por ta 
tambe awa di laundry. 
* Hende ta deshaci di kimico riba tereno publico. 
* Ta sospecha individual of compania ta deshaci di kimico pelig- 
roso of venenoso riba tereno publico of priva sin tin permiso. 
* Wacharaca di auto riba tereno publico. 
* Grupo di cacho cu ta frecuenta y ta causa molester den bario of 
den area publico. 
* Cas of compania cu tin holo stinki of fuerte di kimico of biologico. 
* Bestia morto riba of banda di caminda. 


Fixi lo trece BCI mas cerca di pueblo. Lo crea un ambiente di 
colaboracion entre comunidad y e aparato publico, como tambe 
e instancianan concerni y lo promove un sentido di responsabi- 
lidad comparti pa proteha nos medio ambiente, nos naturalesa. 
Gobierno lo sigui pone atencion tambe riba eficiencia y e calidad 
di servicio di parti di gobierno mes, rapportnan traha a base di e 
data cu lo ta colecta a traves di Fixi, lo ta comparti den cuadro di 
transparencia cu e comunidad di Aruba tambe. 
Departamentonan por ta miho ekipa y prepara pa eherce nan 
trabao y lo tin data pa sostene cualkier cambio di strategia oper- 
acional cu e departamentonan aki cual nan lo introduci despues 
di colecta tur informacion. 


Ta envolve comunidad den su totalidad 


Gobierno ta introduci 
aplicacion pa raporta 
dumpmento di sushi ilegal 

R 
ecientemente tabatin un delegacion di Aruba pa Ecua- 
dor. E mision tabata pa haya e oportunidad pa cumpra 
Heavy Fuel Oil, cu t’e combustibel cu WEB ta uza pa produc- 
cion di awa y coriente. Minister di Labor, Energia y Integra- 
cion, Glenbert Croes, a menciona, cu segun expertonan di 
WEB esaki ta mas barata. 
E mandatario a menciona cu a logra e meta aki, a pesar cu 
por a scucha den e ultimo dianan cu a pasa cu tabatin critica 
cu ta buscando HFO mas barata cu lo por ta di mal calidad 
na Ecuador, realidad ta cu p’e ultimo tres añanan aki cerca di 
50% di HFO cu WEB ta uza, ta bin di Ecuador caba. 
En bista cu a logra e meta aki, un delegacion di ehecutivo di 
RDA y FMSA den e proximo dos simannan, lidera pa Edison 
Briesen, den calidad di presidente-comisario di RDA lo biaha 
pa realisa e acuerdonan aki. 
Gobierno ta inmensamente contento pasobra e echo cu por 
cumpra HFO na un miho prijs cu actualmente ta cumpra, ta 
brinda e oportunidad pa por baha prijs di awa y coriente, 
pasobra e meta ta p’e descuento ta traduci den reduccion di 
prijs di awa y coriente pa henter nos comunidad. 
Esaki ta hopi importante pasobra por a mira obviamente e 
impacto di e aumento cu segun gobierno a tuma luga contra 
e aprobacion di gobierno di Aruba. 
Por a mira recibo di awa y coriente sali, principalmente esun 
di coriente, cu ta haltisimo y segun e minister, ta contra e 
autorisacion y aprobacion di gobierno di Aruba. 
Utilities, WEB y Elmar ta trahando riba e investigacion kico 
por a bay fout. Tin indicacion kico lo por a bay fout y en todo 
caso no tin hustificacion p’e forma con halto e recibonan a 
sali, pa cual mester bin un coreccion den esaki, prome cu e 
pago di dia 14 di november. 
Mester yuda e companianan estatal sali for di e problema cu 
nan tabata aden pero e mester ta un solucion cu pueblo por 
carga. 
  
Con por logra haya un miho prijs di HFO? 
Esaki ta door di elimina e intermediarionan. 
Tin dos intermediario entre FMSA y PetroEcuador. Door di 
elimina e intermediarionan ta haya cu tin un diferencia hopi 
grandi pa bari, cu ya caba ta bay ta significante den e reduc- 
cion di costonan p’asina WEB y Elmar por baha nan prijs. 
Gobierno ta considera cu e siman aki lo defini e caminda 
di coreccion, esaki ta pa loke ta trata prijs di awa y cori- 
ente, e esfuerso riba HFO, unda cu gobierno no lo bandona 
e esfuersonan cu a haci na Washington, unda cu a pidi gobi- 


erno di Merca autorisacion pa por cumpra tambe HFO di 
origen Venezolano. 
Pero mientras tanto e mision na Ecuador a duna su resul- 
tado. E minister ta inmensamente gradicido na su colega di 
Ecuador y su delegacion, como tambe n’e gerente general 
di PetroEcuador. 
  
MAS RESULTADO 
E biahe pa Ecuador a duna mas resultado, e mandatario a 
splica. 
Den cuadro cu e cooperacion entre gobierno y gobierno cu 
kier logra entre Aruba y Ecuador, a surgi tambe e proposi- 
cion pa ‘Flotas Petroleras Ecuador’, por uza Aruba como 
hub den e region aki y esaki ta un tremendo noticia pa loke 
ta uzo di e tankinan cu tin na RDA. Tambe e lo ta tremendo 
noticia p’e actividad maritimo den nos region, generando 
placa p’e companianan di logistica cu ta duna servicio n’e 
barconan cu ta ancra den nos awanan teritorial of ta haci- 
endo operacion den nos awanan teritorial. 
Gobierno ta hopi optimista cu e movecion aki pa por 
convence Flotas Petroleras de Ecuador pa establece su mes 
na Aruba y scoge Aruba como hub pa nan actividadnan den 
region, ta algo cu ta duna gran optimismo. 


Minister Glenbert Croes 


Mision pa haya Heavy Fuel Oil mas 
barata na Ecuador tabata un exito 

T 
a importante pa realisa kico ta e pa- 
labracion haci den Conseho di Min- 
isternan di Reino diabierna ultimo. A re- 
itera e palabracion cu den 2023 lo tin un 
surplus di 1% pa loke ta presupuesto di 
Pais Aruba. Pa logra esey tin dos mane- 
ra, of gobierno ta baha gasto of ta au- 
menta su entrada. Gobierno di Aruba no 
kier baha gasto, ke men mester aumen- 
ta su entrada pa medio di belasting, ke 
men mas medida. Gobierno por a hisa 
su entrada tambe dor di bin cu un pilar 
economico nobo. 


Minister di Finansa, Xiomara Maduro, 
tabata dispone di e siguiente rapport 
traha pa un experto di 
Hulanda: Productie van 
Medicinaal 
Cannabis 
Aruba, 
Financiele 
Impact op de Begroting, 
di 5 di december 2019. 
E rapport ta bisa cu e 
ta asina prometedor pa 
Aruba e pilar economico 
nobo aki, cu e ta reco- 
menda cu mester bay 
over na accion rapido. 
E conclusion ta cu e 
ta soluciona e prob- 
lema di presupuesto di 
Pais Aruba. Ke men no 
tabata necesario pa bin 
cu e aumento di BBO 
si a ehecuta e rapport 
aki. Esaki ademas ta 
kapitaalvernietiging 
dor di Minister Maduro, 
e rapport aki a costa 
placa y no a haci nada 
cu ne. 


Oportunidad grandi a 
bay perdi, lesa esaki den 
e rapport: “Indien snel 
wordt overgegaan tot 
productie van cannabis 
olie komen er ruim- 
schoots middelen ter 


beschikking”. Pero tambe ta adverti cu si 
no actua corectamente inversionistanan 
lo bay na otro pais pa produci cannabis, 
y ta menciona Panama, Colombia, Costa 
Rica, Corsou, y St. Maarten a bin acerca. 
Hopi tristo cu ta prefera chica pueblo 
cu medida en bes di a produci placa pa 
pueblo, manera e rapport di 2019 caba 
ta indica. Ta p’esey minister Maduro por 
a bisa na 2019 den parlamento durante 
tratamento di e presupuesto cu e indu- 
stria di cannabis lo produci mei biyon 
florin pa caha di gobierno. 
Anto awor e mesun minister aki kier 
bay saca e mei biyon florin cu aumento 
di BBO pa pueblo paga. Mas medida ta 


mas sufrimento pa pueblo, pero esaki lo 
tin e efecto desea? MinPres a indica na 
augustus caba cu den 2023 lo no logra 
un surplus di 1%, ni den 2024. Nos tur 
sa cu 2025 lo tin eleccion, ke men lubida. 


E lo bira te 2026, pa e siguiente gobi- 
erno. Pa MinPres ta pas e lema: despues 
di nos e destruccion. Efectivamente, 
e 
Presupuesto 
2023 
entrega 
na 
Parlamento tin un deficit, y no un surplus 
di 1% manera palabra cu Hulanda. Un 
biaha mas MinPres ta mustra cu e no ta 
cumpli cu loke e palabra. Esey e a haci 
cu ReD tambe, industria di cannabis no 
a bin. 


Rudy Lampe (Red Democratico) 


Decision a cay diabierna: sigui chica pueblo 

N 
os tur sa cu pa cualkier cambio, mester bin un ley. Manera entre 
otro pa benta sushi afo ilegalmente, tin su sancion. Durante un 
conferencia di prensa di gobierno, prensa a sa di haci e pregunta na 
Minister Ursell Arends, con a para cu e leynan. Mester a agrega esaki 
n’e aplicacion Fixi. E situacion financiero na Aruba, pero si ta haci daño 
n’e pais, ta merece pa haya un boet. 


Segun e minister aworaki Gobierno ta trahando riba diferente cambio 
di ley. Tin un caminda formal cu esaki tin cu cana, cual ta dura un poco. 
E maneho cu ta implementando ta en espera di e cambionan di ley 
nobo cu lo ta introduci. 


Ta trahando riba un landsverordening 
Afvalstoffen, cual ta atende netamente 
cu loke ta trata desperdicio. 


Segun Minister Arends, esaki caba lo crea mas conscientisacion y 
responsabilidad cerca comunidad, con mester atende cu desperdicio 
na Aruba. 


Alabes ta trahando riba un landsverordening ‘rights of nature’, esta 
derecho di naturalesa, cu ta duna den esaki ta duna oportunidad y 
empodera cada un di e ciudadanonan den comunidad cu ta mira cu algo 
negativo ta tumando luga ora ta trata cu nos naturalesa, e ta empodera 
cada un di nos pa sali na defensa di naturalesa tambe. 


Tur esaki ta ley cu ta trahando riba nan. E lo dura un tiki tempo, pero 
dentro di poco nan lo ta cla y lo cuminsa cana e proceso formal p’asina 
aki por yega Raad van Advies y despues parlamento pa por trata y 
tambe haya e aprobacion. 


Segun  minister, ta introduciendo maneho en espera caba di e cambio 
di ley cu ta trahando riba nan. Arends a menciona cu “ta nos mes como 
ciudadano t’esunnan cu ta tira sushi.” 


Un tiki mas conscientisacion y 
bay un tiki mas leu di duna boet, lo cuminsa 
atene nos mes y percura pa cada un di e 
ciudadanonan contribui pa haci Aruba limpi. 


Lo cuminsa cu e proceso pa educa e hoben na scol, p’e futuro genera- 
cion tambe ta prepara pa contribui den un forma positivo, pa nos tin un 
isla sostenibel y tambe un isla cu ta limpi. No tin nada mas bergonsoso 
pa como mayor ta tira sushi un caminda y e yiu t’esun cu ta coregi. Den 
e direccion aki ta bayendo p’asina educa nos futuro general y nan mes 
lo percura p’e mensahe ta transmiti p’e otro generacionnan. 


Arends ta consciente cu Aruba ta depende di turismo y nos tur sa e 
importancia di e producto turistico cu nos tin. P’esey ta keda na cada un 
di nos responsabilidad pa tene Aruba limpi tambe pa por sigui disfruta 
di e turistanan cu ta bishita nos isla. 


Minister Ursell Arends 
Lo bay tin 
diferente cambio 
di ley pa loke ta 
desperdicio 

D 
en un reunion di e Comision di Companianan Estatal, di 
Utilidad y Energia di Parlamento a trata entre otro e co- 
bransanan halto di utilidad cu pueblo a ricibi. A invita e di- 
rectornan di Utilities, Elmar y WEB pa por duna un splicacion 
y alabes pa pidi atencion pa e situacion aki. 
Ta asina cu nos como parlamentario a y ta ricibiendo hopi 
keho encuanto cobransanan hopi halto di utilidad cu nos 
hendenan a ricibi. Ta trata cobransa cu a drenta fin di 
September 2022. 
WEB a indica cu nan no a ricibi mas keho cu nan usual- 
mente ta ricibi, pero Elmar si a indica cu nan a ricibi hopi 
keho. Mirando e situacion Elmar a dicidi pa start e investiga- 
cionnan necesario caminda entre otro ta haci e analisis di e 
uzo concreto durante e lunanan anterior y ta laga controla 
e meternan. 
Como splicacion di e aumentonan drastico a keda duna cu 
den e luna ey tin 3 dia mas cu a keda hiba den e calculacion 
di uzo total di cada cas, cual a pone cu hopi famia a pasa pa 
e siguiente bracket di tarifa, cu ta haci cu nan ta paga mas 


pa e cantidad di coriente uza. 


Esaki ta debi cu e meternan a keda midi laat door cu e ultimo 
dia di tuma meter a cay den weekend y a sigui coy meter e 
siman siguiente. Tambe a keda treci padilanti cu e luna en 
cuestion tabata un luna hopi calor y cu for di nan mesun 
cifranan nan por a tuma nota di un piek basta halto den e 
consumo total di nos pais. 
Segun informacion ricibi nos promedio di uzo pa famia na 
Aruba ta 700 KW pa luna y nan por a tuma nota cu hopi a 
pasa e luna ey 1000 KW. 
Pa loke ta trata e meternan controla e keda conclui cu 
esakinan ta trahando bon y no tin fout den e cifranan 
registra. Elmar a garantisa cu nan aparatonan ta calibra y di 
confiansa y cu e conclusion general ta cu e uzo den e luna 
ey a subi substancialmente. 


Pa por verifica bo factura ta consehabel pa tuma contacto 
cu Elmar kende a indica cu a base di nan analisis di data 
personal di cada cliente lo wak si el a keda perhudica door di 
e 3 extra dia. Tambe ta bon pa pueblo sa cu por yega na un 
areglo di pago cu Elmar pa suma adicional cu ta keda cobra. 


Ta un hecho cu e tarifanan a keda ahusta na augustus y na 
september ultimo y cu esaki tambe ta hunga un rol den e 
cuenta cu nos tur a ricibi ultimo. P’esey mes nos mester ta 
mas consciente y uza utilidad na un manera rasonabel. 


Parlamentario Shailiny Tromp-lee (MEP): 
Diahuebs ultimo a trata 
e cobransanan halto cu 
Utilities, Elmar y WEB 


E 
aspecto di cacho na Aruba ta un factor hopi importante 
y segun e conferencia di prensa di gobierno di dialuna, 
unda cu minister Ursell Arends a anuncia cu na momento cu 
mira cacho ta causa un molester, por atende cu esaki door 
di uza e aplicacion nobo Fixi, introduci dialuna mainta. 


E mandatario a comenta cu en berdad e problema di cacho 
ta cay bao di Bureau City Inspector (BCI). E minister a 
menciona cu e centro di control di cacho tin espacio te ocho 
cacho. E ta limita na nan y tur dia ta un cantidad di melding 
ta drenta. Den presupuesto 2023 tin fondo aloca pa inverti 
den un espacio mas grandi pa un ‘animal control depart- 
ment’, p’asina atende cu e problematica di cacho, p’asina 
por tin nan den un luga adecua y en espera cu comunidad 
tambe por adopta e cachonan aki. 
Pero sa tambe cu e fundacionnan tin nan mannan yen. Esey 
tambe ta algo cu tin cu atende cu ne. Tin hopi di e funda- 


cionnan cu no tin espacio mas y loke nan ta haci, ta busca e 
cachonan for di centro di cacho y despues nan mes ta pone 
nan n’e areanan caminda a aloca nan y unda cu BCI a busca 
nan. Despues ta haya e ciudadano di e bario ta bisa cu BCI 
no ta haci su tarea. 


Pero en realidad ta nan ta haciendo nan trabao, pero ta 
purbando di tin un miho comunicacion cu e fundacionnan. 
E minister a menciona cu den e lunanan cu a pasa tin un 
colaboracion hopi bon entre BCI, Centro di Control di Cacho 
y e fundacionnan p’asina crea e ‘responsible pet ownership’ 
y aumenta e responsabilidad cerca e ciudadanonan cu ora 
tin un cacho, manera e ley ta bisa, cacho den cura, ta ley e ta. 
Pa por tene e cachonan den cura y sterilisa nan pa nan no por 
sigui reproduci. Ta mira cu tin bario, manera Parkietenbos 
mes, Cas Paloma, etc. , tur dia ta mira cu ta ricibi melding, 
pasobra e cachonan cu ta biba riba Parkietenbos, nan ta 
drenta den e bario pa busca cuminda. Tur esaki ta cos cu ta 
ricibi diario y segun e Minister, BCI a bin ta atende cu esaki. 
Pero aworaki, den un forma structural por traha mas cerca di 
comunidad y atende cu e puntonan aki den e debido tempo 
y cu pueblo por cuminsa mira e diferencia. 
E problematica tanto di desperdicio y animal riba caya, esaki 
ta algo cu conhuntamente tin cu traha pa resolve esaki. 


Minister Ursell Arends 
Lo crea espacio den 
presupuesto 2023 pa inverti den 
un ‘animal control department’ 

D 
iadomingo e dos ultimo weganan 
di fecha 6 di e campeonato divi- 
sion di Honor a continua cu a resulta 
den triunfonan di Estrella y e ekipo di 
Britannia. 
Den e prome partido diadomingo atardi, 
e campeon di Aruba Dakota, a enfrenta 
e sorprendente ekipo di Estrella  cu 
despues di algun temporada cu no ta 
figura den e miho cuaternan di campe- 
onato, a converti nan mes den e actual 
sorpresa di campeonato. 


Estrella mescos cu tur otro wega, cu 
gran entusiasmo ta hibando bataya 
contra di contrincantenan y contra e 
ekipo di Dakota, e motivacion tabata 
mas grandi, a pesar cu e amariyonan 
tabatin e miho parti di e wega, domi- 
nando tanto den e prome tempo como 
den di dos tempo. 
Den e prome tempo ningun di dos ekipo 
a logra di supera e gol di nan rival pero 
den di dos tempo Dakota a inicia cu 
mas determinacion caminda ya na di 
50 minuut, tabata e semper peligroso 
Ricky Hodge kende ta pone su ekipo 
ariba 1-0. 


Sinembargo e gol no a desanima 
e muchanan di Santa Cruz cu dies 
minuut despues pa medio di Bryaden 
Koolman, ta logra di empata e wega 
na 1-1 pa Estrella mustrando un biaha 
mas e caracter di e ekipo naranhada. 
Pero Dakota como ekipo campeon ta 
bolbe saca bentaha den e wega ora cu 
na di 79 minuut, pues den e parti final 
di e wega, ta bay ariba cu anotacion 
di 2-1, cu gol anota pa Owen van der 
Wijne. 


Faltando dos minuut pa final di e wega, 
caminda tur hende a anticipa e triunfo 
di Dakota, e entusiasmo di e muchanan 
di Santa Cruz a bolbe resalta ora 
cu fayo den marcacion defensivo, a 
permiti Trevor Faro empata e wega 
na 2-2 pa Estrella y riba un tiro liber 


ultimo minuut di wega, tabata Naibert 
Elisabeth kende ta supera portero 
Gilbert Bautista pa duna Estrella e 
triunfo cu anotacion di 3-2. 


Dakota di e forma aki ta sufri su di 
tres derota den e actual campeonato, 
algo cu temporada pasa e ekipo no a 
conoce derota durante di e campe- 
onato regular y cu e triunfo Estrella 
ta kita di tres puesto for di e campeon 
Dakota, logrando su di 13 punto, 
lagando Dakota na di cinco puesto cu 
9 punto. 


BRITANNIA 
Diadomingo anochi Britannia e percura 
pa e no wordo sorprendi pa e ekipo di 
Caravel y ta bin logra un triunfo facil 
cu anotacion di 6-0 pa asina subi pa di 
cuater puesto cu 10 punto. 
Cu dos gol den e prome periodo caba, 
Britannia a logra di dicidi e partido cu 
golnan anota pa Pieter Susebeek na i 
16 minuut y otro gol di Joel Geerman 
na di 27 minuut di e periodo inicial aki. 


Caravel ta den un mal racha y e ekipo 
no a logra recupera den di dos periodo 
y aki Britannia a sigui distancia su mes 
for di su rival cu golnan di Juel Balentien 
na di 47 y 60 minuut, sigui pa gol di 
Stiven Melchior na di 69 minuut mien- 
tras cu Pieter Susebeek ta pone cuenta 
final cu su di dos gol na di 88 minuut di 
wega pa e score final keda 9-0. 


Caravel cu e derota ta keda na di ultimo 
luga cu solamente tres punto y c’un 
averahe di gol negativo di -17, empata 
cu Santa Fe cu 3 punto pero e ekipo di 
Rooi Afo tin averahe negativo di -7 y 
ambos ekipo ta tres punto aleha for di 
e ocho puesto cu ta den man di United 
cu tin 6 punto. 
La Fama a aleha su mes di e zona pelig- 
roso aki cu su triunfo grandi di 1-0 riba 
Deportivo Nacional diasabra anochi 
caminda e ekipo di Savaneta tin 7 
punto den seis wega hunga y ta sola- 
mente dos punto aleha for di Riverplate 
cu ta na di seis puesto cu 9 punto. 


Estrella ta baha campeon Dakota pa di cinco luga 


Britannia na di cuater puesto 

E 
tabata un evento sigur anticipa, un 
torneo profesional pa determina e 
ranking di tenistanan local pa 2022. 
Pa dos fin di siman di e luna aki di 
October cu ta dianan 15, 16 y 22, 23, 
Aruba Lawn Tennis Bond a organisa 
un tremendo campeonato riba e 
canchanan di Aruba Racquet Club. 
No menos cu 67 registracion a drenta 
di tenistanan local cu a hunga un total 
di 103 wega cu a suma na 84 ora di 
weganan hopi intenso, durante mainta, 
merdia y atardi cu a keda hunga. 
E categorianan tabata ta Mini Tennis, 
Orange Ball, Girls U10, Boys U10, Girls 
U12, Boys U12, Girls U14, Boys U14, 
Girls U16, Boys U16, Boys U18. 
E hobennan a bin cu hamber pa wega 
pasobra e batayanan cu tabatin riba e 
canchanan, tabata fuerte, a pesar di e 
solo cayente riba nan cabes. 


Na final, e ganadonan cu a logra marca 
nan nomber den e Campeonato aki 
den nan categoria a bira: 
Orange Ball Winner a bira Adam 
Oehlers, como Runner-Up a keda Ian 
Frank mientras cu den categoria Girls 
U10, e ganado a bira Eva Benschop y 
na di dos luga a keda Juliet Loefstok. 
Boys U10 tabatin como ganado 
Christopher Pingree sigui na di dos luga 
pa Giovanni Bocache y den Girls U12, 
e ganado a bira Hailey Curiel y como 
runner-up a termina Dhaena Goitia. 
Pa loke ta e categoria Boys U12, e 
ganado a bira Markus Ingwersen y na 
di dos puesto a termina Nicolas Lee, 
mientras cu den categoria di Girls U14, 


e ganado a bira Mali Baroud y na di dos 
puesto a termina Isis Martinez. 


Den Boys U14, e ganado a bira 
Nishentel Meyers y na di dos luga a 
keda Jerome Koopmans mientras cu 
den division Girls U16, e ganado a 
resulta di ta Danelle Quijada sigui na 
di dos puesto pa Kyriana de Cuba, den 
categoria Boys U16, e ganado a bira 
Elias Vandormael y na di dos puesto a 
keda Jay Wernet. 
Den e categoria di Boys U18, e ganado 
a resulta di ta Sebastian Ruiz y na di 
dos luga a keda Kyle Ras. 
Aruba Lawn Bond ta gradici tur 
mayornan, mescos cu amigonan, ex 


tenistanan y fanaticonan di deporte 
cu tabata presente pa apoya e campe- 
onato aki. 
Palabra di danki ta bay na Richard 
Zimmerman kende tabata e referee na 
encargo di controla e weganan y kende 
a desplega un tremendo trabou. 


Un danki ta bay na sponsornan, Setar, 
Domino’s Pizza y Swift Distribution cu a 
contribui pa haci e weganan aki posibel 
y yega na trofeonan unico cu e gana- 
donan a ricibi. 
Pabien Aruba, Tennis ta activo bek 
cu tur forsa y cu hopi plannan pa 
sigui crece, aportando na deporte y 
mentenan sano den nos comunidad. 


Aruba Tennis Junior Championship 2022 
a bira un exito grandi 

A 
.T.A. conhuntamente cu Ministerio di Turis- 
mo, DOW y DIP a inicia e proyecto di em- 
beyecemento di e trapi na Rodger’s Beach. For 
di inicio e intencion tawata pa e trapi aki wordo 
embeyece cu e arte di mosaik. E idea tras di es- 
aki ta pa sigui haci uzo di arte pa enfoca elemen- 
tonan importante di diferente area di Aruba, y na 
mes momento crea atraccionnan ‘instagramma- 
ble’ pa nos bishitantenan. 
Mirando cu e area di Sero Colorado ta anexa na 
Parke Marino, a pidi DNM y FPNA pa duna nan 
aporte riba e especienan cu ta relevante pa e 
area pa asina por inclui esakinan den e diseño. 


A encarga ‘Pure Aruba Events Foundation’ pa e 
proyecto aki, unda cu artistanan internacional; 
Isidora Paz y Margarita Venegas conhuntamente 
cu 12 artista local lo uza nan creatividad, basa 
riba nos flora y fauna den e area. E artistanan 
local ta Monique Palm, Omaira Silva, Rochelin 
de Cuba, Irman Golden, Angie Brown, Merveline 
Geerman, Mike Geerman, Irma Gorden, Roberto 
Brown, Rina Lacle, Jolanda Hagelen y Lyanne 
Monnikhof. Esaki ta un bunita oportunidad pa 
nos mesun artistanan hunto cu Isidora colabora 
y sigur tambe siña for di otro. 


E diseño di e mosaik lo ilustra e cuido di natu- 
ralesa como tambe e mundo marino cual ta 
puntonan di conscientisacion pa e area di Sero 
Colorado. E trapi lo ta cera pa arma e ekipo, 
mientras e proyecto mes lo wordo ehecuta na un 
tayer priva. Ta premira cu lo cuminsa asambla e 
mosaiknan desde 4 di November, 2022 y esaki lo 
tin un duracion di un siman. 


Como recordatorio e trapi na Rodgers Beach 
ta publico, pues ta spera cu na momento cu e 
embeyecemento keda finalisa, tanto nos mesun 
hendenan como nos bishitantenan lo haci uzo di 
dje y conserva su cuido. 
A.T.A. ta sostene y para tras di e proyecto aki 
paso e ta alinea cu e strategia di sostene San 
Nicolas y tambe e area di nos playanan, pues 
lo sigui inverti den e mantencion y embeyece- 
mento di esakinan. A.T.A. ta gradici Minister di 
Turismo como tambe DOW, DIP, DNM y FPNA pa 
cu e proyecto aki. 


A.T.A. sosteniendo e proyecto aki pa San Nicolas 


Trapi di Rodger’s Beach lo wordo embeyece 

D 
en Haag – E diseñador di moda Arubiano 
Darwin Winklaar miho conoci como Niño Di- 
vino den Bijlmer Parktheater na Amsterdam a 
ricibi for di man di Minister Plenipotenciario mr. 
Ady Thijsen e In de Spotlight Award 2022 como 
estimulo. 
Darwin ta un diseñador di moda multi talento cu 
ta haci uzo di storytelling, musica, baile y canto 
pa expresa su disposicon artistico. El a re-intro- 
duci un genero nobo inspira pa sur ais Arubiano: 
Neo-folklorico. 


E In de Spotlight Award 2022 a bay na Ivette 
Forster y a wordo entrega pa Helen Kamperveen, 
ganadora di e prijs di teatro Colombina 21/22 
pa e miho encargo como actriz. Ivette Forster 
di origen Surnam, cu a crece na Aruba, na e 
momento aki ta encarga cu e organisacion di e 
Festivalnan Keto Koti, Kwaku y Reggae Lake. E 
ultimo shete aña Ivette ta programador di Black 
Achievement Month. 


In de Spotlight Award ta un iniciativa di Vereniging 
Antilliaans Netwerk y e awardnan ta un diseño di 
e artista Arubiano Melvin Anderson. 


E potretnan ta cortesia di Arubahuis 


Minister Thijsen a entrega premio na 
diseñador Arubiano Darwin Winklaar 

D 
ialuna mainta Minister di Turismo y Salud Publico sr. 
Dangui Oduber tabata presente n’e trapi na Rodgers 
Beach caminda e mandatario a anuncia cu lo bay drecha e 
trapi cu ta situa na Rodgers Beach cu arte di mosaik. Di e 
forma aki ta keda haci inversionnan den e mantencion y me- 
horacion di e infrastructura den e area aki mescos cu tabata 
e caso na Rodgers Beach cu a tuma luga exactamente 1 aña 
pasa, e mandatario a señala. E trapi di Rodgers Beach tawa- 
ta mal estado y deteriora y p’esey Minister Oduber a tuma e 
decision pa renoba e trapi aki invertiendo asina aki den pro- 
ducto Aruba. E trabounan pa renoba e trapi a wordo anun- 
cia 20 october 2021 y awe nos tin un bunita trapi restaura. 


E siguiente fase di e trapi cu lo ta ponemento di mosaik 
lo wordo financia cu fondonan di Aruba Tourism Authority 
(ATA). E proyecto di renobacion di e trapi caminda ta bay 
haci uzo di artistanan di mosaik local y internacional y lo 
keda bou encargo di Tito Bolivar. E proyecto aki ta den bon 
cooperacion cu e parke marino. Minister Oduber su vision 
y maneho ta pa sigui atrae turistanan di “low volume high 
impact”, e turistanan cu tin un entrada anual di mas di 150 
mil dollar pa aña. P’esey ta hopi importante pa sigui inverti 
den e producto Aruba pa mantene e expectativa di ta un 
destinacion di calidad. 


Na momento cu Minister Oduber a drenta Gobierno na 2017, 
Gobierno tabata tin un vision y un masterplan pa e area di 
Sero Colorado y tambe San Nicolas. Den esaki a inclui e 
proyecto di Baby Beach fase 1, 2 y 3, a inclui e renobacion 
di e Oficina di turismo na San Nicolas. Tambe a introduci e 
festival cultural di Island Fest cu lamentablemente mester 
a para temporalmente door di e pandemia. Awor ta percu- 
rando pa mehora henter e area di Rodgers Beach mescos ta 
e caso di Baby Beach. 


Minister Dangui Oduber a menciona cu e construccion di 
hotel Secrets ta continua, tambe cu pronto e construccion 
di un otro boutique hotel tambe lo cuminsa. Pues tin henter 
un desaroyo hopi positivo pa San Nicolas caminda gobierno 
ta inverti y sector priva na su turno tambe ta duna di nan 
banda. 


Minister Oduber a sigui bisa cu Gobierno ta kere cu San 
Nicolas tin e potencial pa bira un segundo capital turistico 
di Aruba. Finalmente e mandatario kier a gradici ATA pa kere 
den e proyecto aki y ehecuta e vision y maneho di Ministerio 
di Turismo, tambe DOW, DIP y Ministerio di Infrastructura pa 
e bon cooperacion brinda. 


Renobacion di e trapi na Rodgers beach ta 
continuacion di mas proyecto bunita pa San Nicolas 

S 
egun statisticanan di cinco causa 
di morto mundialmente ta stroke. 
Pa e motibo aki no a duda ningun mo- 
mento pa organisa den cuadro di dia 
mundial di stroke un charla informati- 
vo cu ta completamente gratis, pa asi- 
na para keto y enfoca riba un tema asi- 
na importante. 


Pa cu esaki lo tene diahuebs awo, 27 di 
october un anochi informativo na MFA 
Paradera di 6pm pa 9pm cu ta hiba 
e tema ‘Bida despues di stroke’. Un 
iniciativa cu ta wordo carga pa e team 
completo di stroke na Horacio Oduber 
Hospital. E team aki ta ser forma pa e 
team di neurologia y tambe di revali- 
datie. 


Durante e anochi informativo aki lo 
papia tocante diferente topico manera 
entre otro e factornan di riesgo, preven- 
cion y tratamento. Awendia tambe ta 
mira hopi stroke cu ta ripiti y alabes 
ta alarmante cu e edad cu ta haya un 
stroke ta bahando. Si un pashent haya 
stroke y ta sobrevivi , e por keda cu 


retonan neurologico cu ta hopi fastioso 
y cu por influencia su calidad di bida 
pa semper. Pa e motibo aki e biaha 
aki a scoge pa e tema ‘bida despues 
di stroke’. Hopi famia tin dificultad pa 
cuida nan ser keri cu a haya un stroke. 
Lo papia di e consecuencianan, e situ- 
acion social y tambe e situacion finan- 
ciero. Tambe lo papia di e peso riba e 
famia pero tambe riba e pashent. 


Famianan ta encontra cambionan 
grandi pa cu esaki y pues ta impor- 
tante pa mira e situacion completo. 
Nos profesionalnan lo t’ey tambe pa 
contesta cualkier pregunta. 


E team di stroke na Hospital ta dedica 
na nan pashentnan y ta enfoca riba 
duna conseho cu e meta preventivo 
pa asina evita stroke pero alabes t’ey 
pa yuda y conseha na momento cu un 
persona haya un stroke. 


Hospital y su team semper t’ey pa 
brinda asistencia medico na tur hende 
cu mester di esaki 24/7 pero sigur kier 


duna informacion con por preveni. No 
perde e anochi aki y asisti pa bo ta bon 
informa tocante stroke y e bida despues 
di un stroke. Y corda cu entrada lo ta 
completamente gratis! 


En conexion cu Dia Mundial di Stroke un charla riba diahuebs 27 di october 
Acudi na HOH su anochi informativo 
‘Bida despues di stroke’ 

R 
ecientemente durante un Conferencia di Prensa en con- 
exion cu 35 aña Aruba como miembro asocia di UNES- 
CO, sra. Marushka Tromp Secretaris General di UNESCO Aru- 
ba a duna un splicacion tocante di UNESCO Aruba y con e 
ta funciona. Sra.Tromp a informa cu e meta di Comision Na- 
cional di UNESCO Aruba ta fortifica e ehecucion di e manda- 
to di UNESCO door di informa y conscientisa e comunidad di 
Aruba na un forma concreto y tangibel, tocante di e trabou- 
nan di UNESCO Aruba y nan importancia pa Pais Aruba. 


Areanan di mandato di UNESCO 
E Secretaris General di UNESCO Aruba a informa tocante 
e areanan cu UNESCO tin un mandato riba dje, cualnan ta 
Educacion, Ciencia, Cultura, Comunicacion y Informacion. 
UNESCO su meta final ta pa sociedadnan rond mundo inter- 
conecta di tal forma pa yega na un cultura di pas. UNESCO 
international ta traha pa cada area a base di programa, 
proyecto, recomendacion pa maneho y/of convenionan. 


Riba cada un tereno tin varios tema cu UNESCO Aruba ta 
trahando conhuntamente cu stakeholder local y interna- 
cional pa nan realisacion. Algun tema ta mas avansa cu otro, 
algun ta mas visibel y ya por a sinti nan impacto, algun di 
nan ta den desaroyo continuo. Sra. Tromp a subraya cu nos 
mester puntra nos mes kico ta loke ta conecta e temanan na 
otro. Kico cultura tin di haber cu clima? Con cultura ta influ- 
encia ciencia y educacion? Con deporte ta un catalisado pa 
pas y salud mental? 


Instrumentonan riba nivel local 
UNESCO Aruba ta funciona den practica cu specialistanan 
riba cada tereno pa hunto cu stakeholders realisa e temanan 
di cada un tereno. Cada specialista ta specialisa riba nan 


area y tambe riba e programa di UNESCO internacional y lo 
uza un approach basa riba, entre otro, investigacion, prio- 
ridad, innovacion y colaboracion intersectoral pa hunto cu 
cada ‘stakeholder’ relevante duna contenido na un tema riba 
nivel di maneho, programa, proyecto y/of un combinacion. 


UNESCO tin un Programa di Participacion cu ta duna 
sosten financiero na proyectonan di NGO’s den e areanan di 
UNESCO. Cada dos aña paisnan por entrega un maximo di 
shete proyecto y cu aprobacion di UNESCO Paris, e NGO ta 
ricibi un montante pa financia e proyecto. 


UNESCO Aruba 
UNESCO Aruba ta consisti di un Comision Nacional pa 
UNESCO (NUC) y un Secretariado. NUC cu ta wordo presidi 
pa Minister di Cultura, sra. Xiomara Maduro, como vice- 
presidente sra.Annemarie Proveyer-Groot y tin sr.Peter 
Scholing, sra. Regine Croes y sr. Siegfried Dumfries como 
miembro. E Secretariado ta consisti di sra. Marushka Tromp, 
Secretaris General di NUC, como specialista riba e tereno di 
Educacion, ta sra. Nora Eleonora, como specialista riba e 
tereno di Cultura sra. Ruby Eckmeyer, como specialista riba 
e tereno di Ciencia Sr. Marck Oduber y documentalista di e 
Secretariado ta sra. Suhail Zaandam. 
Pa mas informacion tocante UNESCO Aruba y pa e trabounan 
realisa door di varios ‘stakeholders’ por bishita nan pagina 
di facebook di UNESCO Aruba. 


UNESCO Aruba a celebra 35 aña 
como miembro asocia di UNESCO 


Sra Marushka Tromp, Secretaris General di UNESCO Aruba a duna un 
splicacion cortico con UNESCO Aruba ta funciona 


23 


AWEMainta 
Comunidad 
Diamars, 25 October 2022 


M 
inister di Asuntonan Economico, Comunicacion y De- 
saroyo Sostenibel, Geoffrey Wever ta anuncia cu e 
proyecto Finansas den mi Hogar ta bay start na Paradera 
den luna di november. Meta di e proyecto ta pa nos hende- 
nan ricibi guia y conocemento cu por yuda tuma decision- 
nan financiero cu ta beneficia su bienestar. 


E Proyecto Finansas den mi Hogar a wordo desaroya door di 
Fundacion Plan di Bida. Fundacion Plan di Bida cu su presi- 
dente sra Paloma Osorio- Tromp tin como mision y vision 
trece conscientisacion den nos comunidad, ofreciendo 
ayudo y guia mustrando e manera pa maneha nos finansa 
mas efectivo. 


Na Aruba 3 di 10 hogar ta gasta mas di nan entrada tur 
luna segun sondeo di Banco Central di Aruba. E desaroyo 
aki ta uno preocupante pasobra e ta indica cu cada luna ta 
un reto pa hogarnan cumpli cu tur necesidad y responsabi- 
lidad financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera y 
nos hogar. 


Hunto cu Fundacion Plan di Bida lo ofrece un curso como 


apoyo na nos hendenan. E curso ta consisti di 4 sesion cu 
lo enfoca riba con nos por maneha nos finansa cada dia. E 
4 sesionnan ta: 
• Sesion 1: Mi ta efectivo den mi cas. Con mi por spaar y 
tambe con pa cumpra sin emocion 
• Sesion 2: Mi ta paga mi debe. Kico lo pasa ora mi no por 
paga mi debe mas 
• Sesion 3: Mi ta inverti den mi futuro. Futuro di nos y nos 
yiunan ta importante y con nos por logra nos metanan 
• Sesion 4: Mi presupuesto. Kico ta luho y prioridad y con 
segun bo entrada bo por presupuesta y asina logra nos 
metanan 
Na final di e curso cada cursista lo ricibi un certificado di 
participacion. 


Minister Geoffrey Wever ta invita cada un cu ta desea di 
participa pa haci esaki pa asina haya e apoyo necesario 
pa un maneho di bo finansa. Registracion ta completamente 
gratis, pero cupo ta limita. 
Pa mas informacion y registracion por tuma contacto 
cu Fundacion Plan di Bida via telefon 5688848 of e-mail 
finansasdenmihogar@gmail.com 


Minister Geoffrey Wever ta anuncia start di 
proyecto Finansas Den Mi Hogar na Paradera 

C 
olegio Arubano a haya e oportunidad unico pa haci un proyec- 
to di consorcio conhuntamente cu cinco otro pais Europeo 
den e programa di Erasmus+. E paisnan Europeo cu ta participa 
na e proyecto aki ta: Belgica (lider di e proyecto), Croatia, Portu- 
gal, Spaña, Austria y Aruba. E titulo di e proyecto ta: “Deplastify 
the Planet”. E alumnonan cu lo participa na e proyecto aki ta haya 
e oportunidad di siña mas di e tema di sostenibilidad, alabes nan 
ta haya e oportunidad di cera conoci cu alumnonan di e diferente 
otro paisnan menciona anteriormente y nan lo haya e oportunidad 
pa conoce diferente cultura, danki na e intercambio entre e pais- 
nan cu ta participa na e proyecto. 


E proyecto tin un duracion di dos aña di cual e prome dos encuen- 
tronan lo tuma luga den aña escolar 2022-2023 na Austria y 
Croatia. E otro cuatro encuentronan lo tuma luga den aña escolar 
2023-2024 na Portugal, Spaña, Aruba y Belgica. 


Di 8 pa 14 di october docentenan Crystal Koolman y Jessica 
Maduro, coordinadornan di Erasmus+ di Colegio Arubano, a biaha 
pa Pegões, Portugal na unda e encuentro di e lider y e coordina- 
dornan di proyecto di e diferente paisnan a tuma lugar. E encuentro 
aki tawata tin como meta pa cera conoci cu tur e actornan impor- 
tante di e proyecto aki, lansa e logo nobo di e proyecto cu un alumno 
di Sint -Gummarus college di Lier Belgica a diseña, determina e 
programa general di intercambio pa cada pais, splica actividad, 
responsabilidad y budget pa cada pais y tambe firma un convenio 
di cooperacion. Banda di esaki tawata tin tempo tambe pa activi- 
dadnan social, cultural y excursion pa conoce e scol anfitrion y su 
region Lisboa. 


E scol anfitrion a desplega un exposicion prepara pa su alum- 
nonan den cuadro di e tema ‘Deplastify the planet’ y a sirbi como 
bon ehempel pa tur e otro paisnan den e consorcio. Docente y 
alumnonan di Agrupamento de Escolas de Pegões, Canha e Santo 
Isidro a haci un tremendo trabou preparativo y a percura cu e 
docentenan di Colegio Arubano a bin bek cu hopi energia y inspi- 
racion, recuerdonan di un experiencia inolvidabel como tambe 
un bon bista kico mester haci pa e proyecto aki ta uno exitoso y 
placentero pa tur e alumnonan, cu lo participa na e proyecto, como 
tambe e intercambionan internacional cu lo tuma lugar desde 
februari 2023. Pa logra esaki lo tin un seleccion pa determina cua 
alumno por haci e intercambio pa medio di un tarea creativo na 
unda e alumno nan di HAVO-3 / VWO-3 lo presenta ideanan con 
pa reduci uzo di plastic na cas, scol of Aruba. Por sigui e proyecto 
via Facebook, Instagram y Youtube bou di e nomber ‘Deplastify 
the planet’. 


Docentenan di Colegio Arubano 
a biaha pa Pegões, Portugal 

E 
n conexion cu ‘Dia di Bestia’ 4 di october, 
tabatin un e concurso di pinta y kleur “Ley 
Di Cacho” 2022, Prome Minister Evelyn Wev- 
er-Croes a haci un recorido na e Top 10 scol- 
nan di cantidad di mucha cu a participa na e 
competencia di pinta y kleur, pa conscienti- 
sacion di ley di cacho. Prome Minister a entre- 
ga un certificado di participacion na e 10 scol- 
nan aki. 
E concurso tabata pa scolnan preparatorio 
y scolnan basico, caminda cu tur alumno 
por a pinta algo cu tin di haber cu Ley di 
Cacho. Ademas a pidi e scolnan pa papia cu e 
muchanan y conscientisa nan di locual e ley ta 
contene. 


E Top 10 scolnan a base di cantidad di partici- 
pacion ta : Rayo di Solo Kleuterschool na San 
Nicolas, Paulusschool na San Nicolas, Colegio 
Sagrado Curason na Savaneta, Maria School na 
Sta Cruz, School Souer Juliette na Ayo, Colegio 
Pastoor Kranwinkel na Paradera, Mon Plaisir 
Basis na Oranjestad, Imelda Kleuterschool 
Oranjestad, Colegio Bon Bini Oranjestad y a 
termina na St. Anna School na Noord. 
Prome Minister Wever - Croes a expresa cu e 
ta un honor pa a bishita e scolnan y scucha 
tur locual e muchanan tocante Ley di Cacho 
a traves di e competencia di pintamento. E 
muchanan a siña tocante cuido di cacho y e 
importancia pa cachonan ta mara (na ‘leash’) 
ora cu sali cu nan pafo di cura pa su protec- 
cion. 
Anteriormente ya a reparti premio na esnan cu 
a gana cu pintura di mas bunita y awo Prome 
Minister a entrega certificado na e top 10 
scolnan cu mas mucha a participa. E scol cu 
tabatin mas participante ta St. Anna School cu 
139 participante. Por ultimo Premier - Wever 
- Croes a gradici e scolnan pa nan participa- 
cion y ta desea cu ta sigui mira participacion 
di scolnan na otro competencianan den futuro 
pa sigui aumenta conscientisacion cerca nos 
muchanan. 


Prome Minister a bishita e 10 scol cu mas mucha 
a participa n’e competencia di pintamento 


Pa conscientisacion di ley di cacho 

Fortaleza Pa Famia 


AWE mas cu nunca nos mester siña pa pone y laga tur cos den man di Dios, 
pasobra riba nos mes, nos no tin forsa pa enfrenta e maldad cu ta aumenta den mundo. 


Hopi biaha hende ta bisa cu tur cos nos por den Cristo cu ta fortalece nos, 
pero awor e pregunta ta bini, nos tin e confiansa pa pone tur cos den su man? 
Nos tin e confiansa pa depende completamente riba Dios? 
Nos ta kere suficiente pa drumi trankil sabiendo cu Dios ta obra pa nos y bendiciona nos hasta ora nos ta na soño? 


Cada biaha nos ta tende hende ta bisa cu cos no ta facil, 
pasobra orguyo y maldad tin hende su wowo tapa, pa nan no mira e grandesa di Dios. 


Manera Hesus a yega di bisa cu hende ta papia pero nan curason ta leu for di Hesus. 
Awor nos tur ta mira cu dia pa dia nos mester pone cosnan den man di Dios, 
pasobra esey ta e unico forma pa nos tin victoria. No ta tempo pa gamble cu nos futuro, 
pasobra ningun hende sa kico mañan lo trece, solamente Dios ta doño di mañan. 
Si nos haci un fout awe, ta tempo pa no gaña haci comosifuera nada a pasa, 
pero ta tempo di arepenti, pidi despensa, pordona y sigui padilanti, pasobra esun cu sconde su pica lo no prospera. 


Ta solamente den Cristo Hesus nos tin e victoria, ora nos confia completamente den Dios, y laga tanto pasado di nos 
mes, como esun di otro hende keda atras, pasobra Dios a bisa pa no wak riba pasado, no trece cosnan di pasado na nos 
memoria pasobra Dios ta bay haci cosnan nobo. 


Nos mester pone nos bida,nos cas y nos famia, den man di Dios, asina evita di cay den trampa di e enemigo, pasobra 
nos tur ta mira cu e a lanta cu tur su forsa pa destrui hogar y specialmente nos muchanan. 
Cada dia mester ta un spiertamento pa nos pa hala mas cerca Dios, pasobra scuridad ta avansando tur caminda, y hopi 
hende ta wordo uza pa confundi otro sin cu nan mes sa. 


Asina Señor ta bisa den Jeremias capitulo 32:17: 
Mira Ami ta Señor e Dios di tur carni, acaso tin algo cu ta mucho dificil pa Mi. 


Maske mi cana meymey di angustia, Abo lo rebiba mi, lo Bo saca Bo man contra e furia di mi enemigonan, 
y bo man drechi lo salba mi. (Salmo 138:7) 
Ta miho tuma refugio den Señor cu confia den hende. (Salmo 118:8) 


Esnan cu Confia den Señor lo tin forsa renoba, nan lo core y no lo cansa. Mientras cu e enemigo tur dia ta ataca nos 
famia, matrimonio, y nos yiunan, laga nos fiha nos bista riba Dios y sclama na Dios pasobra ta Dios so por yuda nos. 


Dios su man poderoso lo sali na nos defensa, y desvia tur flecha di e enemigo cu ta lantando contra nos famia, 
Señor no ta drumi. 
Señor no ta cabisha. 
Señor no ta tuma vakantie. 
Señor t’ey cu nos tur momento y nos por yama riba su nomber, pasobra Señor conoce tur esnan cu ta kere den dje. 


Tempo di haci wega a pasa, pasobra e diabel no ta haci wega, 
no haci wega cu bo bida confia den Señor pasobra Señor ta e fortalesa di nos bida. 


Entrega bo bida awe na Cristo Hesus. 
Sinceramente, Pastor Marcel Balootje 


E man di dios ta hiba nos na victoria 

Every life is noted and is cherished, 
and nothing loved is ever lost or perished. 


REVERENDO 
Diacono 
Michael Nicolaas hunto 
cu grupo rumannan den 
oracion di Beato dr Jose 
Gregorio Hernandez, ta 
invita tur deboto, paroki- 
anonan di Dakota, pueblo 
di Aruba en general na un 
bunita Sirbishi di Palabra, 
diahuebs 27 di October 
pa 7’or anochi na Sitio 
di Oracion Dakota situa 
patras di Pius X school. 


Boso presencia ta alta- 
mente aprecia. 


Mi tin Dios pa wardador, Pues mi n’ tin falta di nada: 
Señor, ta mi wardador Mi’n tin falta di nada 
Den cunucu yen di yerba berde E ta pone mi sosega 
E ta hiba-mi na fuenti awa fresco Pa mi bolbe haña forsa. Salmo 23. 


Cu honda pena y dolor na nos curason, pero gradicido na nos creador nos ta 
participa cu despues di a lucha pa basta tempo cu su salud, pero semper cu su fe’ y 
speransa den Dios, a bai sosega serca su mama y den brasa di nos Creador, mi Casa, 
nos Ruman, Mama, Prima, Tanta, Abuela, Cuña y Amiga stima. 


Sra. Dionisia Filomena 
Giel-Pontilius 
Cariñosamente yama 
“Filomena Mena of Tanchi Mena” 
cu e bunita edad di 79 aña. 


Yiu mayor di Defuntonan: Lodewijk y Maria Pontilius-Britten 


Na nomber di su Esposo stima: Ephraim Giel 


Yiunan: Lucien Giel 
Alvin Giel y Debby Martinus 
Darlene y John Henriquez-Giel 


Mescos cu yiu: 
Angelique y Jean Trimon-Pontilius y famia 


Su nieto stima: Jethal Giel 


Rumannan: 
George ”Tico” y Lucia Pontilius-Paesch y famia 
Beatrice “Bea” Pontilius y famia 
Casildo “Chiel” Pontilius y Fransisca Farro y famia 
Anselmo y Ailyn Pontilius-Croes y famia 
Esmeralda y Erick Croes-Pontilius y famia 
Carmen Pontilius y Yuinan 
†Ronald “Ronnie” Pontilius 
Lourdes y Thomas Wolff-Pontilius y famia 
Stella y John Flemming-Pontilius y famia 
Tanta y Omonan: 
†Johana Britten y Famia 
†Catarina y †Generoso Vrolijk y Famia 
†Clautilda Britten y †Antonio de Cuba y Famia 
†Adela Britten 
Fransisca y Alberto Roga-Britten y famia 
†Reynaldo y †Marcela “Chela” Britten-Webb y Famia 
Sira Britten 


Mama di su nieto: Jenny Gamez y Famia 


Swa y Cuñanan: 
†Luis y Petra Giel-Erasmus y Famia 
†Angela Giel y Famia 
Margarita y †Albino Rasmijn-Giel y Famia 
†Nino y †Anna Giel-Farro y Famia 
†Maria y †Nicky Laclé-Giel y Famia 
Cecilia y Roque Solognier-Giel 
Fortunata y Nai Felicia-Giel y Famia 
Casin y Betty Giel-Erasmus y Famia 
Mena Giel y Famia 
Tica Giel 
Bencho Giel y Famia 
Chefa Giel 
Ruben y Lourdes Giel-Jansen y Famia 
Hubert “Tuss” Giel 


Primo y primanan, comer y compernan, Ihanan, demas famia: Giel, Pontilius, Britten, 
Martinus, Gil, Leest, Tromp, Paesch, Henriquez, Inocencia, Farro, Croes, Oduber, Wolff, 
Flemming, Kelly, Vrolijk, Gamez, Roga, de Cuba, Webb, Rasmijn, Thiel, Ridderstaat, 
Comenencia, Figaroa, Diaz, Josefa, Garzon, Tremont, Morales, Barera, Marin, Arends, 
Quevedo, Everon, Branhart, Clark y demas famia 


Ta invita tur famia, bisiña, amistad y conocirnan pa asisti na e acto di entiero cu lo 
tuma lugar diabierna 28 di october 2022 pa 4,or di atardi saliendo for di Misa Santa 
Anna y despues pa Santana Catolico na Noord. 


Tin oportunidad di condoleer y despedi di nos Mena stima for di 2,or den misa. 
Diahuebs 27 di October tin oportunidad pa condoleer famia na Aurora Funeral Home, 
for di 7:00 pa 9:00 pm. 


Lo bay tin un Box disponibel pa esnan cu ta desea embez di flor, pa haci un dunacion 
na Koningin Wilhelmina Kanker Fonds. 


The Lord is my shepherd; I shall not want. 
He maketh me to lie down in green pastures: he leadeth me beside 
the still waters. 
He restoreth my soul: he leadeth me in the paths of righteousness for 
his name’s sake. 
Psalm 23 


With great sorrow we announce the passing of: 



Reynaldo Palor 
*23-10-1950 - †20-10-2022 


Date and place of cremation will be announced later 


Invitacion pa sirbishi na 
sitio di oracion Beato dr 
Jose Gregorio Hernandez 


Website: www.awemainta.com 
E-mail: noticia@awemainta.com 
Facebook: www.facebook.com/awemainta 
Telefon: 588-0022 


Sobrino(a) nan: 
Egbert Pontilius, Jorge Pontilius y 
famia, Eldrith Henriquez y famia, 
Lionel Henriquez y famia, , Oneida 
Henriquez y famia, Eldrich Pontilius y 
famia, Sergio Pontilius, Aldrick Pontilius 
y famia, Andre Pontilius, Erialda 
Croes, Rachell Oduber y famia, 
Michelle Oduber, Mary-lou Prada- 
Wolff y famia, Nathaly Wolff y famia, 
Ziziane Flemming y famia, Hypert 
Flemming, Howard Flemming y famia, 
Heward Flemming, Zuriah Flemming, 
Antonie Britten y Famia 


Mescos cu sobrina: 
Dorothy Lacle y famia, Suzette Giel, 
Jerelyne Kock-Giel y famia, Erica 
Werleman-Giel y famia, Madeline 
Lacle y famia 


Su ayudante manera un yiu: 
Yecxy Rojas, 


Demas ayudantenan: 
Carola y Zarelda Tremondt, Ita 
Ridderstaat, Lola Geerman, Ernesto 
Pirela 


Amiga manera ruman: 
Frida Maduro y famia. 


Amigo(a)nan di cas: 
Maria Luisa y Ursell Damun-Tromp y 
famia, Marietje y Frans van Vught- 
Winterdaal y famia, Carlos, Martha 
Garzon de de Avila y famia, Kaith 
y Shirley Barnhart y famia, Tricia 
Barnhart-Clark y famia, Jacky Webb 
y famia, Alfonso Tremondt, Teresa 
Semeleer-Figaroa y famia, Glenda 
Arends y famia, Robby y Carmen 
Robles y famia, Felepina Farro y 
famia, Vince y Annie Lal, Alba 
y Agusto Bastidas, Aurora Siera- 
Bautista, Rosana Tirabasi, y demas 
amistadnan cu semper ta rond di dje, 

Mi no a muri 
Ta pesey mi no ta bisa ayo 
Mi a dijes habri mi halanan y bula bai kiero 
Boso a keda atras no laga tristesa domina boso 
Keda uniun cu otro pa mi alma esey lo ta mi alegria 
Recorda mi cu hopi amor 


Cu inmenso tristesa pero conforme cu Dios su boluntad nos ta anuncia 
fayecimento di mi casa, mama ruman, wela, amiga stima. 


Sra: Jorgina Maria 
Gonzalez Maduro 
Mihor conosi como gina of ma gina 
*16 Aug 1956 - † 18 Okt 2022 


Na Nomber di su: 
Casa: Robert (Gonzo) Gonzalez 


Yiunan: Gwennnety Gonzalez y Jeannilo Gomez 
Naigel y Enny Marie Gonzalez 
Jerginio y Jennifer Gonzalez Texeira 
Yiu nan di crianza: Zulaika Albertsz y esposo 
Ghislaine de cuba y Charline Luydens 


Nieto y Nieta nan:Remishka Croes 
Remika Croes 
Zhade Arashi Gonzalez 
†Rayseun Akins 
†Rovick Gonzalez 


Rumannan: Mario y Clara Maduro 
Silvio Maduro 


Subrinonan: Mario Angel maduro y famia,john-jairo maduro 
Swa y cuña nan: Alby y Navas 
Edith Tromp 
Orvin Gonzalez 


Omo nan: Benito y chichi Maduro y yui nan 
Daniel Tromp y Clara Orman y famia 
Tanta: Sira Maduro y famia na Hulanda 
Madrina: Ebia Maduro Croes 
Su prima stima: Lucia y Ronald Maduro y yuinan 


Iha, amigo, amiga, bon bisinja nan, amistad nan ,su ex colega nan di 
onvanger der belasting. 


Su bon amiga nan di cas: Agnes Ruiz Arendes y famia 
Chica Danja y famia 
Martana Rasmijn y famia 
Jerishka Albertsz 


Tur amiga y amigo nan ta hopi pa menshona 


Demas famia Gonzalez, Maduro, Servinus, Texeira, Gonzalez, Albertsz, 
Tromp, Krozendijk, Coffi, Ramirez, Croes, Koolman, Dania, Vrolijk, Thijzen, 
Petrochi, Navas, Rincones, Richarshon, Wong, de la Rosa, Miranda, 
Mejia, Figaroa 


Disculpa nos si den nos tristesa nos por a lubida algun famia of conocir. 
Condolencia lo tuma lugar na Royal Funeral Home Dialuna 24 di 
Oktober 2022 di 7’or pa 9’or di anochi. 


Ta invita pa acto di entiero cual lo tuma lugar Diamars 25 di Oktober 
2022 na Misa Santa Filomena na Paradera di 2’or pa 4’or di atardi. 
Despues lo sali pa Santana Catolico na Paradera. 


Nos ta lamenta cu despues di entiero nos no ta ricibi bishita di 
condolencia na cas. 


Gradicimento 


Den nomber di henter famia nos kier gradici un y tur cu a 
mustra atencion y manda flor, caarchi, mensaje y jamada cu e 
fayecimento y despedida di nos tata, welo bisawelo ruman y omo: 


Jan Vroegindeweij 
*11 Mei 1942 - †12 Oktober 2022 


Un Danki na famia, friends, y clientenan, bisiñanan pa e atencion 
cu nos famia a ricibi. Un Danki special na staff y personal di Aurora 
Funeral Home pa e bon servicio cu nos a ricibi 


Alabes tin 3 misa na Alto Vista Kapel pa Etty y Jan dia: 
Diamars 25 di Oktober 2022 pa 5:00 pm 
Diamars 1 Di November 2022 pa 5:00 pm 
Diamars 8 di November 2022 pa 5:00 pm 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 


Maria Johanna Perez-Tromp 
Mihor conci como: “Madu”, “Tanta Iya” 


Boso muestra di atencion ta di hopi aprecio y un gran sosten pa nos. 
Un danki na un y tur cu a manda carchi, krans, whatsapp, email y a 
hasi yamada nan telefonico. 
Tambe na Aurora Funeral Home pa cu su bon servicio y atencion. 
Boso muestra di atenshon tabata un gran consuelo pa nos. 


Na mes momento nos ta invita famia, bisiña-, amigo- y conocirnan 
pa compaña nos na 3 Santo Sacrificio di Misa diamars 25 di october 
na Kapel di Alto Vista pa 5:30 pm, diasabra 29 di october na misa Sta 
Anna na Noord pa 7:00 pm y dialuna 31 di october na misa Sta Anna 
na Noord pa 6:30 pm. 


Boso presencia ta altamente aprecia. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Oswald Severiano Lampe 
Cariñsamente yama: “Badi” 
*08-11-1937 - †21-10-2022 


Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo: 23 


Nos ta anuncia fayecimento di: 


Olivia Yolanda 
de Jongh 
*09-07-1943 - †16-10-2022 


Acto di entiero lo wordo anuncia despues. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu hopi tristesa nos ta participa fayecimento di: 


Sra. vda. Petronilia 
G. Franken-Raven 
Cariñosamente yama “Chichi” 
*18-12-1934 - †20-10-2022 


Acto di entiero lo wordo anuncia despues 


Hopi bo a duna nos, hopi bo a nifica pa nos. 
Diripente bo a bay for di nos, lo bo sigi biba den nos curason. 


Tristo pero conforme cu boluntad di Dios y cu tur loke e la nifica 
pa nos, nos ta participa fayecimento di mi casa, mi mama, nos 
wela, nos ruman, 


Isaura del Socorro 
Krozendijk – Sardá 
Miho conoci como Cachi of Nana 
٭ 7 augustus 1952 - † 15 oktober 2022 


Su mayornan: 
† Antonio y † Ana Maria Sardá – Cobo 


Su casa: Andresito Krozendijk 
Su yiunan: Isandra Krozendijk 
† Andres Krozendijk 


Su nietonan: Andrew y Cayden Krozendijk 
Su rumannan: † Enrique Sardá 
† Eudosia Richardson – Sardá 
Lourdes Sardá 


Manera ruman: Alba Luz Ortiz 


Su sobrinonan: 
Lysette do Rego y famia na Hulanda 
Nehomar Richardson 
Gerald Sardá y yiunan 
Seever Krozendijk – Dietwin Krozendijk – Albee Fernandes – Eliza 
Fernandes – Reuben Krozendijk – Tanhee Krozendijk – Kevin v/d 
Berg – Willy Dirks y nan famia 


Su swa- y cuñanan: vdo. Willy Richardson - vda. Filomena y † 
Frans Croes – †Boei y vda. Ulrica Krozendijk – Shon Pe y Glenda 
Krozendijk - † Glenda Krozendijk y vdo. Jose Fernandes - † Edwin 
Krozendijk - † Ruben y vda. Marlin Krozendijk – Mirto Krozendijk – 
Hildreth y Rene v/d Berg y nan famia 


Su bon bisiña- y amigonan di cas: Mai Wester y Jasmine 
Lampe – Sharla Koolman – Nicolina Wernet – Humphrey Wernet 
– Franklin Sophia – Mirta Peterson – Nohely Sanchez – Jane 
Geerman – Elsida Bronswinkel – Gino Paesch – Ryan van der 
Biezen y nan famia 


Su ex-coleganan di Aruba Trading Company 
Su ihanan, primo y primanan, comper- y comernan, amistad- 
y conocirnan y demas famia na Colombia y Republica 
Dominicana. 
Y demas famia: Sardá – Cobo – Zambrano – Rivadeneira – 
Steenen – Hernandez – Ortiz – Velasquez –Cuello – Krozendijk – 
Bikker – Kock – Maduro – Croes – Koolman – Fernandes. 


Ta invita pa asisti na acto di condolencia y ceremonia di 
despedida cu lo tuma lugar diamars 25 di oktober 2022 for di 
2’or pa 4’or di atardi na Misa Birgen di Fatima na Dakota. Entiero 
lo tuma lugar na Santana Pastoor De Vries na Santa Cruz. 
Nos ta pidi disculpa si den nos tristeza nos a lubida di menciona 
nomber di un of mas famia. 


Trahe: Alegre. 

